קופר פרימורסקה

מועדון כדורסל קופר פרימורסקה (בסלובנית: Košarkarski klub Koper Primorska) היה מועדון כדורסל מקופר, סלובניה. המועדון הוקם במיזוג של ק.ו.ש. קופר וק.ק. לסטקובה ב-2016, ופורק ב-2020 עקב בעיות כלכליות.

פרימורסקה זכתה באליפות סלובניה ב-2019 וזכתה בגביע הסלובני שלוש פעמים ברציפות בין 2018 ל-2020.

היסטוריה 
פרימורסקה נוסדה בשנת 2016 על ידי מיזוג של ק.ק. לסטובה וקוש קופר. הקבוצה סיימה במקום השביעי בעונת הבכורה שלה בליגת העל הסלובנית.

בעונתה השנייה התמודדה פרימורסקה ב, שם הפסידה בגמר לקרקה נובו מסטו. בעונת 2018/19 זכתה הקבוצה בקוואדרופל היסטורי לאחר שזכתה בכל ארבע התחרויות בהן שיחקה (הליגה הסלובנית, הגביע הסלובני, הסופר קאפ הסלובני והליגה האדריאטית השנייה). בעקבות הזכייה קיבלה הקבוצה מקום ב הראשונה לעונת . לפני עונה זו שינה המועדון את שמו לקופר פרימורסקה.

בדצמבר 2019 דווח כי המועדון לא יציב כלכלית, ומספר שחקנים, כולל המאמן יוריצה גולמאץ, עזבו את הקבוצה. למרות זאת המועדון עדיין הצליח לזכות בגביע המקומי השלישי ברציפות בפברואר 2020 לאחר ניצחון על צדביטה אולימפיה. לאחר העונה, שהסתיימה מוקדם בשל התפרצות מגפת הקורונה בסלובניה, המועדון לא קיבל רישיון לליגת העל מפדרציית הכדורסל של סלובניה. עם זאת, בסוף יוני 2020 הוענק לקבוצה הרישיון לאחר ערעור מוצלח.

ב-7 בספטמבר 2020 פרשה פרימורסקה מהסופר קאפ הסלובני עקב בעיות בסגל. באותו חודש, על פי הדיווחים, פרש המועדון מהליגה האדריאטית עקב קשיים כלכליים חמורים. ב-14 בספטמבר, לעומת זאת, הודיע המועדון שמצא שותפים חדשים וישחק בליגה האדריאטית ובליגה הבכירה בסלובניה.

בנובמבר 2020 הפך המועדון לבעל מניות באיגוד הכדורסל האדריאטי, שמפעיל את הליגה האדריאטית, בעקבות העברת מניות ממזט סקופיה. עם זאת, בדצמבר 2020 הודחה פרימורסקה מהליגה לאחר שלא הצליחה לשחק שני משחקים רצופים עקב בעיות כלכליות. מאוחר יותר באותו חודש פרש המועדון גם מהליגה הלאומית ופורק.

עונה אחר עונה

קישורים חיצוניים 

 פרופיל, באתר הליגה האדריאטית
 פרופיל, באתר Eurobasket.com

הערות שוליים 

קבוצות כדורסל סלובניות